पाएं अपने शहर की ताज़ा ख़बरें और फ्री ई-पेपरडाउनलोड करें
नगर के वार्ड क्रमांक 14 टोपा कॉलोनी में रहने वाला टिफिन सेंटर संचालक ऑनलाइन ठगी का शिकार हो गया है। अज्ञात लोगों ने उसे मोबाइल काल से झांसे में लेकर टिफिन के ऑर्डर देकर एडवांस राशि जमा करने के नाम पर बैंक खाते का डिटेल ले लिया और 96 हजार से ज्यादा की राशि खाते से निकाल ली। शिकायत पर पुलिस ने मामला दर्ज कर विवेचना में लिया है।
वार्ड क्रमांक 14 टोपा कालोनी में रहने वाले अनिल जैन टिफ़िन सेंटर चलाते हैं। उनके पास शुक्रवार को आए एक मोबाइल काल से वे ऑनलाइन ठगी करने वालों के झांसे में फंस गए। उनके पास मोबाइल नंबर 7449007574 से काॅल आया, जिसमें भोजन के टिफिन की जरूरत बताई। टिफिन सेंटर संचालक अनिल ने हां बोल दिया।
अज्ञात ठगों ने फिर से दोबारा काॅल कर अनिल से कहा कि टिफिन का पेमेंट हम ऑनलाइन करेंगे। इसके लिए आप अपने फ़ोन पे से दो रुपए हमें भेज दीजिए। जिससे हम उस नम्बर पर 15 दिन का पेमेंट एडवांस आप के एकाउंट में भेज देते हैं। अनिल जैन ने पहले दो रुपए भेज दिए, फिर ठगों ने उससे यूपीआई नम्बर ले लिया। जिसके बाद अनिल जैन के खाते से चार बार में कुल 96190 रुपये ठगों ने उड़ा दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn